title: Turrillo
text: Ta atros emplegos d'o toponimo Turrillo, se veiga Turrillo (desambigación).
  
  Turrillo (Torrijo de la Cañada en castellano) ye un municipio aragonés d'a provincia de Zaragoza situau en a comarca d'a Comunidat de Calatayú y partito chudicial de Calatayú.
  
  A suya población ye de 245 habitants (2015), en una superficie de 75 km².
  
  Toponimia 
  O toponimo Torrillo u Turrillo se remonta a lo latín TURRICULUM con o sufixo diminutivo -ICULUM, que ha dau en aragonés -ello/-illo. S'ha proposau una identificación con os antigos Termes y Turriga, manimenos as mencions ya seguras en o Fuero de Calatayú son ya como Turrillo, y en "Rationes decimarum Hispaniae (1279-80): Aragón y Navarra" figura como Torrillo. Este sufixo -illo prenio a forma -icho en l'aragonés d'as comunidatz aragonesas, y se podeba representar con -x-, d'astí variants documentals como Torrixo que se troban en textos locals y en o fogache de 1495.
  
  Cheografía 
  Ye situato en a ribera d'o río Manubles, a 725 metros d'altaria sobre o livel d'a mar y a una distancia de 120 km d'a ciudat de Zaragoza, a capital d'a suya provincia y d'Aragón.
  
  Historia 
  S'interpreta que tenió os nombres de Termes y Turriga en a epoca celtibera y romana. Apiano menciona Termes con motivo d'a guerra numantina. En a mitolochía cristiana se menciona tamién este lugar como a on Daciano, que s'ha demostrau que ye en presonache inventau y recurrent, mandó marturiar a Sant Félix y Santa Regula.
  
  En o sieglo XII ye conquiesto por Alifonso I.
  
  Administración
  
  Reparto de concellers
  
  Alcaldes
  
  Puestos d'intrés 
  Ilesia de Nuestra Sinyora de l'Hortal.
  Casa d'o Lugar.
  Restas d'o castiello.
  
  Fiestas 
   "Las Letanías", 24 de mayo, con romería ta l'ermita de Campo Alavés.
   Fiestas mayors, 10-12 de setiembre, en honor de Sant Félix y Santa Regula.
  
  Se veiga tamién 
  Lista de municipios de Zaragoza.
  
  Vinclos externos 
  torrijo.galeon.com